3 Mutindu mosi beno bankento, beno lemfukila babakala na beno,+ sambu kana bankaka na kati na bo ke lemfuka ve na ndinga ya Nzambi, bo kuma kulemfuka na nzila ya bikalulu ya bankento na bo kukonda nde beno tuba ata kima mosi,+2 sambu bo ta mona na meso na bo mosi bikalulu na beno ya bunkete+ ti luzitu ya mingi.3 Kitoko na beno kuvanda ve ya nganda—kutunga nsuki mpi kulwata bima ya wolo+ to bilele ya kitoko—4 kansi yo vanda kimuntu ya kubumbana ya ntima na kitoko yina ke polaka ve ya kikalulu* ya pima mpi ya mawete,+ yina kele mfunu mingi na meso ya Nzambi.5 Sambu bankento ya santu ya ntangu ya ntama yina vandaka kutula kivuvu na Nzambi vandaka kuditomisa mutindu yai, bo vandaka kulemfukila babakala na bo,6 mutindu Sara vandaka kulemfukila Abrahami mpi kubinga yandi mfumu.+ Mpi beno ta vanda bana na yandi, kana beno ke landa kusala mambu ya mbote mpi ke wa boma ve.+7 Mutindu mosi beno babakala, beno landa kuzinga ti bo na kutadila nzayilu.* Beno pesa bo lukumu+ bonso na dibungu ya kukonda ngolo, dibungu ya bunkento, sambu beno ta baka mpi kumosi ti bo+ dikabu ya luzingu sambu na ntima ya mbote ya nene ya Nzambi, sambu kima mosi ve kukanga bisambu na beno.8 Nsuka-nsuka beno yonso, beno vanda ti mabanza ya mutindu mosi,*+ beno monisa kikalulu ya kuditula na kisika ya bankaka, zola ya kimpangi, mawa ya nene,+ mpi kudikulumusa.+9 Beno vutula ve mbi na mbi+ to mafingu na mafingu.+ Kansi, beno sakumuna,+ sambu bo me bingaka beno na nzila yai, sambu beno baka* lusakumunu.10 Sambu “muntu yina ke zola luzingu mpi ke zola kumona bilumbu ya mbote fwete tanina ludimi na yandi na mambu ya mbi+ mpi kutanina munoko na yandi sambu yo tuba ve mambu ya luvunu.11 Yandi fwete bika mambu ya mbi+ mpi yandi fwete sala mambu ya mbote;+ yandi fwete sosa ngemba mpi yandi fwete landa yo.+12 Sambu meso ya Yehowa* ke talaka bantu ya lunungu, mpi makutu na yandi ke waka ntangu bo ke bondilaka,+ kansi Yehowa* ke buyaka bantu yina ke salaka mambu ya mbi.”+13 Ya kieleka, nani ta sala beno mbi kana beno kuma kikesa na kusala mambu ya mbote?+14 Kansi, ata beno ke mona mpasi sambu na lunungu, beno kele na kiese.+ Ata mpidina, mambu yina bo ke wa boma, beno wa yo boma ve,* beno kuma mpi ve kisaka-saka.+15 Kansi, beno santisa Kristu bonso Mfumu na bantima na beno, beno vanda ntangu yonso ya kuyilama sambu na kunwanina kivuvu na beno na ntwala ya konso muntu yina ke yula beno kikuma na yo, kansi beno sala yo ti mawete+ mpi luzitu ya mingi.+16 Beno vanda ti kansansa ya mbote,+ sambu na konso mutindu ya bo ke tuba mambu ya mbi sambu na beno, bantu yina ke tuba mambu ya mbi sambu na beno kuwa nsoni+ sambu na bikalulu ya mbote ya beno ke monisa bonso balongoki ya Kristu.+17 Sambu yo kele mbote mingi kana beno ke mona mpasi sambu beno ke sala mambu ya mbote,+ kana yo kele luzolo ya Nzambi, na kisika ya kumona mpasi sambu beno ke sala mambu ya mbi.+18 Sambu Kristu fwaka mbala mosi mpamba sambu na masumu,+ muntu ya lunungu sambu na bantu ya kukonda lunungu,+ sambu yandi nata beno na Nzambi.+ Bo fwaka yandi na kinsuni,+ kansi Nzambi futumunaka yandi na mpeve.+19 Ebuna, yandi kwendaka mpi yandi samunaka na bampeve yina kele na boloko,+20 bayina lemfukaka ve na ntangu ya ntama ntangu Nzambi vandaka kuvingila ti ntima ya nda* na kilumbu ya Noa,+ na ntangu bo vandaka kutunga maswa,+ yina na kati na yo bantu fioti, disongidila, mioyo* nana, gulukaka na masa.+21 Mbotika, yina me fwanana ti diambu yai, ke gulusa beno mpi ntangu yai, (na kukatula mvindu ya nitu ve, kansi na kulomba Nzambi kansansa ya mbote),+ na nzila ya lufutumuku ya Yezu Kristu.22 Yandi kele na diboko ya kitata ya Nzambi,+ sambu yandi kwendaka na zulu, ebuna bo me tulaka bawanzio, biyeka, mpi bangolo na nsi na yandi.+
kon_Latn